waliwo embeera ebinyeebwa gye byetaaga okusobola okukula obulungi era eno wammanga y'emu ku mbeera eyo 1 embeera y'obudde ebinyeebwa tebyetaaga bunyogovu bwa maanyi byetaaga awantu nga waliwo akakubakuba n'omusana era bisobola okukulira ku lukalu 2 ettaka ebinyeebwa bikulira bulungi mu ttaka ery'olusenyusenye nga waliwo ne nnakavundira ettaka eryo lirina okubaako ekirungo kya kalusiyaamu ebinyeebwa okusobola okukula obulungi ettaka ekkalu ennyo oba eryo ery'esibamu amazzi lirina okwewalibwa ebinyeebwa bireme kuvunda 3 akasana ebinyeebwa byagala nnyo akasana okusobola okukula obulungi birina okusimbibwa mu kifo we binaafuna akasana okumala essaawa nga 6 ku 8 olunaku 4 amazzi ebinyeebwa byetaaga obunyogovu obusaanidde okusobola okukula obulungi nnaddala nga bimmulisa era nga bissaako naye amazzi bwe gayitirira birwala era tebibala bulungi byetaaga enkuba oba amazzi ag'ekigero 5 ebiwuka n'ebirwadde ebinyeebwa birumbibwa nnyo ebirwadde ebitali bimu nga bino bizingiramu obusaanyi obusowera obutolobojjo ku bikoola awamu n'ebirala ebiwuka bino n'ebirwadde birina okukolebwako ebinyeebwa bireme kufa era n'okufiirwa amagoba